Ego Galterius, Dei gratia Lingonensis episcopus, presentibus et futuris notum fieri volo quod Garnerius, ecclesie nostre archidiaconus, dedit per manum nostram in elemosinam Deo et Sancte Marie de Albaripa, quidquid juris sui erat in decimis vinearum, quas vel tunc temporis predicte domus fratres habebant vel in posterum plantabunt in finagio de Mirandis, juxta Divionem, ea tamen conditione ut si quando in aliorum manus vinee ille transierunt, decimas suas archidiaconus vel ejus heres ab eis recipiet.